Legal Document

Category: 360

Text:
99. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ε. 14946 της 14 Νοεμ./2 Δεκ. 1986 (ΦΕΚ Β' 828) Προθεσμία υποβολής της ετήσιας δήλωσης φορολογίας εισοδήματος, από ορισμένους υπόχρεους. Έχοντας υπόψη : 1Ι.Τις διατάξεις του τρίτου εδαφίου της παρ. 1 του άρθρ. 12 του Ν.Δ. 3323/1955, όπως αυτή ισχύει μετά την αντικατάστασή της από την παρ. 2 του άρθρ. 3 του Νόμ. 1591/1986 (Φ.Ε.Κ. Α' 50). 2.Τις διατάξεις του άρθρ. 3 του Π.Δ. 356/1986 (Φ.Ε.Κ. Α' 157). 3.Την ανάγκη επεκτάσεως της διάταξης της β' περίπτωσης της παρ. 1 του άρθρ. 12 του Ν.Δ. 3323/1955 και σε ορισμένες άλλες κατηγορίες υποχρέων των οποίων ο προσδιορισμός του εισοδήματος εξαρτιέται κατά κύριο λόγο, από την εκκαθάριση δοσοληπτικών λογαριασμών μεταξύ αυτών και επιχειρήσεων που τηρούν τρίτης (πρώην τετάρτης) κατηγορίας του Κώδικα Φορολογικών Στοιχείων, αποφασίζουμε : 1.Ορίζουμε ότι η ετήσια δήλωση φόρου εισοδήματος φυσικών προσώπων, υποβάλλεται μέχρι τις 10 Απριλίου του οικείου οικον. έτους και από τους πιο κάτω υπόχρεους, των οποίων ο προσδιορισμός του εισοδήματος εξαρτιέται κατά κύριο λόγο, από την εκκαθάριση δοσοληπτικών λογαριασμών, μεταξύ αυτών και επιχειρήσεων που τηρούν βιβλία τρίτης (πρώην τετάρτης) κατηγορίας του Κώδικα Φορολογικών Στοιχείων, στα οποία εμφανίζονται αυτοί οι λογαριασμοί, εφόσον η διαχειριστική περίοδος αυτών των επιχειρήσεων λήγει μέσα στους μήνες Νοέμβριο ή Δεκέμβριο : α)Αντιπροσώπους ή πράκτορες των πιο πάνω επιχειρήσεων. β)Αντιπροσώπους και πράκτορες ασφαλιστικών Εταιρειών και ασφαλιομεσίτες. γ)Αντιπροσώπους και πράκτορες τραπεζών. δ)Μισθωτούς, εφόσον οι αμοιβές τους, ολικά ή μερικά, αποτελούνται από ποσοστά στα κέρδη των πιο πάνω επιχειρήσεων, στις οποίες παρέχουν τις υπηρεσίες τους και ε)Συγγραφείς, προκειμένου για συγγραφικά, γενικώς δικαιώματα. 27.Β.ε.98-99 Φόρος Εισοδήματος Φυσικών και Νομικών προσώπων